Pooriisi yahamya ngu okubarukaho kwa bomo okubaire omu baasi eya Swift nyomwabazyo ku ebaire eri bomo y’okwita kandi obaire agitegire niiwe afiire n’obu abaire amushutami enyima atungire obuhuta kandi obwahati ariyo najanjabwa .
Pooriisi yaagira ngu okubarukaho kwa bomo egi kwine akakwate n’abahekyera aba CDF
Nikigambwa ngu omutsigazi ogu abaire atembire baasi n’abandi abantu 52 ababaire bari omu baasi ya Swift Safaris namba UAU 989T erugire omu Kisenyi Kampala erikuza Ishaka- Bushenyi.
Baasi egyi esimbwire Kampala shaaha 10 z’omwebazyo kandi eyemerireho kakye Maya aha check point, beitu ku ehikire Mpigi nikwo bomo kubaruka.
Pooriisi yayongera yahamya abantu 3 abakwatwa abarikuteekateekwaho kuba bari omurukwe rw’okuteera bomu omuri Kampala aha sande ehwire.
lug_Latn lug_Latn lug_Latn run_Latn kin_Latn